РЕПУБЛИКА СРБИЈА

НАРОДНА СКУПШТИНА

Одбор за правосуђе, државну

управу и локалну самоуправу

07 Број: 06-2/338-16

28. децембар 2016. године

Б е о г р а д

**З А П И С Н И К**

**12. СЕДНИЦЕ ОДБОРА ЗА ПРАВОСУЂЕ, ДРЖАВНУ УПРАВУ И ЛОКАЛНУ САМОУПРАВУ, ОДРЖАНЕ 27. ДЕЦЕМБРА 2016. ГОДИНЕ**

Седница је почела у 13,00 часова.

Седницом је председавао Петар Петровић, председник Одбора.

Седници су присуствовали чланови Одбора: Славиша Булатовић, Неђо Јовановић, Михаило Јокић, Ђорђе Комленски, Александар Мартиновић, Жарко Мићин, Јован Палалић, Биљана Пантић Пиља и Балинт Пастор.

Седници нису присуствовали чланови Одбора: Наташа Мићић, Милетић Михајловић, Душан Павловић, Вјерица Радета, Срето Перић, Катарине Ракић и Душан Петровић, нити њихови заменици.

Седници су присуствовали Милош Поповић државни секретар у Министарству државне управе и локалне самоуправе и Саша Могић, помоћник министра државне управе и локалне самоуправе.

Председник Одбора је предложио, а чланови Одбора су **једногласно** усвојили следећи

Д н е в н и р е д :

1. Разматрање Предлога закона о изменама и допунама Закона о систему плата запослених у јавном сектору, који је поднела Влада (број: 120-3459/16 од 19. децембра 2016. године), у појединостима;
2. Разматрање Предлога закона о измени Закона о уређењу судова, који је поднео народни посланик др Александар Мартиновић (број: 7-3210/16 од 6. децембра 2016. године), у појединостима;
3. Утврђивање Предлога одлуке о престанку функције председника Привредног апелационог суда;
4. Разно.

Пре преласка на рад по тачкама утврђеног дневног реда председавајући је ставио на гласање, а чланови Одбора су **једногласно**, без примедби усвојили: Записник са Девете седнице Одбора за правосуђе, државну управу и локалну самоуправу, одржане 7. децембра 2016. године; Записник са 10. седнице Одбора за правосуђе, државну управу и локалну самоуправу, одржане 16. децембра 2016. године и Записник са 11. седнице Одбора за правосуђе, државну управу и локалну самоуправу, одржане 22. децембра 2016. године.

**ПРВА ТАЧКА** – Разматрање Предлога закона о изменама и допунама Закона о систему плата запослених у јавном сектору, који је поднела Влада (број: 120-3459/16 од 19. децембра 2016. године), у појединостима.

**Петар Петровић** је рекао да је на Предлог закона о изменама и допунама Закона о систему плата запослених у јавном сектору поднето укупно **28** амандмана, од којих је Влада прихватила **један** амандман, који је поднео народни посланик Србислав Филиповић, а није прихватила **27** амандмана.

Председавајући је отворио обједињену расправу о свим амандманима поднетим на Предлог закона о изменама и допунама Закона о систему плата запослених у јавном сектору.

Како се нико од чланова Одбора није јавио за реч након што је отворена обједињена распрва у вези са овом тачком дневног реда, председавајући је предложио, а чланови Одбора су **једногласно** одлучили да:

- Одбор предложи Народној скупштини да **ПРИХВАТИ** амандман који је на члан 3. Предлога закона o изменама и допунама Закона о систему плата запослених у јавном сектору поднео народни Србислав Филиповић.

- Одбор предложи Народној скупштини да **ОДБИЈЕ** следеће амандмане:

-на члан 1. који су заједно поднели народни посланици Вјерица Радета, Зоран Красић, Никола Савић;

-на члан 1. који су заједно поднели народни посланици Марко Ђуришић, Мирослав Алексић, Горан Богдановић, Ненад Константиновић, Здравко Станковић;

-на члан 1. који су заједно поднели народни посланици мр Александра Јерков, Горан Ћирић, Радослав Милојичић, Горан Јешић, Балша Божовић, Маја Виденовић, Наташа Вучковић, Томислав Жигманов, Весна Марјановић, Душан Петровић, Верољуб Стевановић;

-на члан 1. који је поднео народни посланик Зоран Живковић;

-на члан 1. који је поднео народни посланик Саша Радуловић;

-на члан 1. који су заједно поднели народни посланици Дејан Шулкић, Милан Лапчевић, Горица Гајић;

-на члан 1. који су заједно поднели народни посланици Бошко Обрадовић, Срђан Ного, Зоран Радојичић, Марија Јањушевић, мр Иван Костић, др Драган Весовић, проф. др Миладин Шеварлић;

-на члан 1. који је поднео народни посланик Маријан Ристичевић;

-на члан 1. који је поднела народни посланик Гордана Чомић;

-на члан 1. који је поднео народни посланик Душан Павловић;

-на члан 1. који су заједно поднели народни посланици Ненад Чанак, Мариника Тепић, Олена Папуга, Нада Лазић, мр Горан Чабради;

-на члан 2. који су заједно поднели народни посланици Зоран Красић, Милорад Мирчић, Мирослава Станковић-Ђуричић;

-на члан 2. који су заједно поднели народни посланици Марко Ђуришић, Мирослав Алексић, Горан Богдановић; Ненад Константиновић, Здравко Станковић;

-на члан 2. који су заједно поднели народни посланици мр Александра Јерков, Горан Ћирић, Радослав Милојичић, Горан Јешић, Балша Божовић, Маја Виденовић, Наташа Вучковић, Томислав Жигманов, Весна Марјановић, Душан Петровић, Верољуб Стевановић;

-на члан 2. који је поднео народни посланик Зоран Живковић;

-на члан 2. који је поднео народни посланик Саша Радуловић;

-на члан 2. који су заједно поднели народни посланици Вјерица Радета, Наташа Јовановић, Немања Шаровић;

-на члан 2. који је поднела народни посланик Гордана Чомић;

-на члан 2. који је поднео народни посланик Маријан Ристичевић;

-на члан 2. који је поднео народни посланик Душан Павловић;

-на члан 2. који су заједно поднели народни посланици Бошко Обрадовић, Срђан Ного, Зоран Радојичић, Марија Јањушевић, мр Иван Костић, др Драган Весовић, проф. др Миладин Шеварлић;

-на члан 3. који су заједно поднели народни посланици Марко Ђуришић, Мирослав Алексић, Горан Богдановић; Ненад Константиновић, Здравко Станковић;

-на члан 3. који су заједно поднели народни посланици мр Александра Јерков, Горан Ћирић, Радослав Милојичић, Горан Јешић, Балша Божовић, Маја Виденовић, Наташа Вучковић, Томислав Жигманов, Весна Марјановић, Душан Петровић, Верољуб Стевановић;

-на члан 3. који је поднео народни посланик Зоран Живковић;

-на члан 3. који је поднео народни посланик Саша Радуловић;

-на члан 3. који је поднео народни посланик Душан Павловић;

-на члан 3. који је поднео народни посланик Маријан Ристичевић.

За известиоца Одбора на седници Народне скупштине одређен је Петар Петровић, председник Одбора.

**ДРУГА ТАЧКА** - Разматрање Предлога закона о измени Закона о уређењу судова, који је поднео народни посланик др Александар Мартиновић (број: 7-3210/16 од 6. децембра 2016. године), у појединостима.

**Петар Петровић** је рекао да је на Предлога закона о измени Закона о уређењу судова поднето укупно **15** амандмана, од којих је Влада прихватила **један** амандман, који је поднео народни посланик Владимир Орлић, а није прихватила **14** амандмана.

Председавајући је отворио обједињену расправу о свим амандманима поднетим на Предлога закона о измени Закона о уређењу судова.

Како се нико од чланова Одбора није јавио за реч након што је отворена обједињена распрва у вези са овом тачком дневног реда, председавајући је предложио, а чланови Одбора су **једногласно** одлучили да:

Одбор предложи Народној скупштини да **ПРИХВАТИ** следећи амандман:

-на члан 2. који је поднео народни посланик Владимир Орлић.

Одбор предложи Народној скупштини да **ОДБИЈЕ** следеће амандмане:

-на члан 1. који су заједно поднели народни посланици Зоран Красић, Вјерица Радета, мр Марко Миленковић;

-на члан 1. који су заједно поднели народни посланици Бошко Обрадовић, Срђан Ного, Зоран Радојичић, Марија Јањушевић, мр Иван Костић, др Драган Весовић, проф. др Миладин Шеварлић;

-на члан 1. који су заједно поднели народни посланици мр Александра Јерков, Горан Ћирић, Радослав Милојичић, Горан Јешић, Балша Божовић, Маја Виденовић, Наташа Вучковић, Томислав Жигманов, Весна Марјановић, Душан Петровић, Верољуб Стевановић;

-на члан 1. који су заједно поднели народни посланици Дејан Шулкић, Милан Лапчевић, Горица Гајић;

-на члан 1. који је поднела народни посланик Александра Чабраја;

-на члан 1. који је поднела народни посланик Бранка Стаменковић;

-на члан 1. који је поднео народни посланик Зоран Живковић;

-на члан 1. који је поднела народни посланик Гордана Чомић;

-на члан 2. који су заједно поднели народни посланици Срето Перић, Вјерица Радета, Милорад Мирчић;

-на члан 2. који су заједно поднели народни посланици Бошко Обрадовић, Срђан Ного, Зоран Радојичић, Марија Јањушевић, мр Иван Костић, др Драган Весовић, проф. др Миладин Шеварлић;

-на члан 2. који су заједно поднели народни посланици мр Александра Јерков, Горан Ћирић, Радослав Милојичић, Горан Јешић, Балша Божовић, Маја Виденовић, Наташа Вучковић, Томислав Жигманов, Весна Марјановић, Душан Петровић, Верољуб Стевановић;

-на члан 2. који је поднела народни посланик Бранка Стаменковић;

-на члан 2. који је поднео народни посланик Зоран Живковић;

-на члан 2. који су заједно поднели народни посланици Срето Перић, Вјерица Радета, Љиљана Михајловић.

За известиоца Одбора на седници Народне скупштине одређен је Петар Петровић, председник Одбора.

**ТРЕЋ ТАЧКА -** Утврђивање Предлога одлуке о престанку функције председника Привредног апелационог суда.

**Петар Петровић** је рекао да је председник Привредног апелационог суда Мирослав Николић изабран од стране Народне скупштине за судију Уставног суда, због чега је именовани упутио допис 23. децембра 2016. годину, којим тражи да Народна скупштина донесе одлуку о престанку функције председника Привредног апелационог суда Мирославу Николићу.

Председавајући је отворио расправу у вези са овом тачком дневног реда.

Како се нико од чланова Одбора није јавио за реч председавајући је ставио на гласање предлог који су чланови Одбора **једногласно прихватили** да Одбор утврди Предлог одлуке о престанку функције председника Привредног апелационог суда Мирославу Николићу.

Одбор је закључио да Предлог ове одлуке упути Народној скупштини са предлогом да се разматра по хитном поступку, у складу са чланом 167. Пословника Народне скупштине.

За представника предлагача одређен је Петар Петровић, председник Одбора.

**ЧЕТВРТА ТАЧКА -** Разно.

Расправа у вези са овом тачком дневног реда није отвана.

Седница је завршена у 13,15 часова.

СЕКРЕТАР ПРЕДСЕДНИК

Сања Пецељ Петар Петровић